
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

482. Σύσταση ανώνυμης εταιρείας κεφαλαίου δραχμών 
78.200.000 με την εττωνυμία «ΑΝΩΝΥΜΗ ΕΤΑΙ¬ 
ΡΕΙΑ ΒΙΟΜΗΧΑΝΙΚΗΣ ΕΡΕΥΝΑΣ ΚΑΙ ΤΕ¬ 
ΧΝΟΛΟΓΙΚΗΣ ΑΝΑΠΤΥΞΗΣ ΜΕΤΑΛΛΩΝ». 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

117. Ανάκληση της 12/2.2.1971 πράξης του Υπουργικού 

Συμβουλίου «περί παραχωρήσει»ς δωρεάν και κατά 
κυριότητα του ΒΚ 14 δημοσίου κτήματος Βό'λου στο 
Δήμο Βόλου))... . 2 

118. Έγκριση σύναψης μακροπρόθεσμης δανειακής σύμβα¬ 

σης μεταξύ Δημοσίας Επιχείρησε ως Ηλεκτρισμού και 
Ταχυδρομικού Ταμιευτηρίου ύψους δρχ. 5.700 είκα 1 - 
τομμυρίων, για την κάλυψη αναγκών του προγράμμα¬ 
τος της έτους 1985.- . . ..3 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΓ ΑΡΙΟ. 482 

Σύσταση Ανώνυμης Εταιρείας κεφαλαίου δραχμών 78.200. 
000 με την επωνυμία «ΑΝΩΝΥΜΗ ΕΤΑΙΡΕΙΑ ΒΙΟΜΗ¬ 
ΧΑΝΙΚΗΣ ΕΡΕΥΝΑΣ ΚΑΙ ΤΕΧΝΟΛΟΓΙΚΗΣ ΑΝΑ¬ 
ΠΤΥΞΗΣ ΜΕΤΑΛΛΩΝ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 3 παρ. 5 του ν. 1514/1985 
«Ανάπτυξη της Επιστημονικής και Τεχνολογικής Έρευνας 
(ΦΕΚ 13 τευχ. Α'). 

2. Τις διατάξεις του ν. 1558/1985 «Κυβέρνηση και Κυ¬ 
βερνητικά όργανα». 

3. Τη με αριθμό 569/1985 γνωμοδότηση του Συμβουλίου 
της Επικράτειας, με πρόταση των Υπουργών Εθνικής Οι¬ 
κονομίας, Βιομηχανίας, Ενέργειας και Τεχνολογίας, αποφα¬ 
σίζουμε : 

ΚΕΦΑΛΑΙΟ ΠΡΩΤΟ 

Σύσταση, Επωνυμία, Έδρα, Διάρκεια, Σκοπός. 
Άρθρο 1. 

Σύσταση, Επωνυμία 

Συνιστάται Ανώνυμη Εταιρεία με την επωνυμία «ΑΝΩ¬ 
ΝΥΜΗ ΕΤΑΙΡΕΙΑ ΒΙΟΜΗΧΑΝΙΚΗΣ ΕΡΕΥΝΑΣ ΚΑΙ 


ΤΕΧΝΟΛΟΓΙΚΗΣ ΑΝΑΠΤΥΞΗΣ ΜΕΤΑΛΛΩΝ)) και 
διακριτικό τίτλο ΕΒΕΤΑΜ. 

Η επωνυμία αυτή για τις σχέσεις με το εξωτερικό μετα¬ 
φράζεται σε «ΜΕΤΑΕΚυκυΟΑΕ ΙΝϋυδΤΗΙΑΒ ΗΕ8ΕΑ- 
ΒΟΗ ΑΝΈ ΤΕΟΗΝΟΕΟΟΙΟΑΕ ΠΕνΕΕΟΡΜΕΝΤ ΟΕ- 
ΝΤΒΕ 8.Α.» και διακριτκό τίτλο ΜΙΚΤΕΟ 5.Α. 

Άρθρο 2. 

Έδρα. 

Έδρα της Εταιρείας ορίζεται- ο Βόλος. 

Άρθρο 3. - 

Διάρκεια-. 

Η διάρκεια της Εταιρείας ορίζεται σε σαράντα χρόνια και- 
λήγει την τριανταμία (31) Δεκεμβρίου, του έτους δύο χιλιά¬ 
δες είκοσι πέντε (31-12-2025). 

Η διάρκεια της Εταιρείας μπορεί να παρατείνεται με τρο¬ 
ποποίηση του παρόντος άρθρου, ύστερα από απόφαση της 
Γενικής Συνέλευσης των μετόχων. 

Άρθρο 4. 

Σκοπός. 

1. Σκοπός της Εταιρείας είναι η εφαρμογή και αξιοποίηση 
των αποτελεσμάτων της επιστημονικής έρευνας και τεχνο¬ 
λογίας με την παροχή επιστημονικών και τεχνολογικό) - ) υπη¬ 
ρεσιών, ιδιαίτερα στις μικρομεσαίες επιχειρήσεις, στους το¬ 
μείς : 

α. Μεταλλουργίας. 

β. Μεταλλοτεχνίας. 

γ. Συγκολλήσεων. 

δ. Θερμικιον κατεργασιών. 

2. Για την επίτευξη του σκοπού αυτού η Εταιρεία παρέ¬ 
χει με αμοιβή, υπηρεσίες προς τις επιχειρήσεις των κλάδων 
αυτίόν και ιδιαίτερα στις μικρομεσαίες επιχειρήσεις ως εξής : 

α.' Προβαίνει σε εκτέλεση ερευνητικό»/ προγραμμάτων 
και έργων που αποβλέπουν στη λύση προβλημάτων εφαρμο¬ 
γής και αξιοποίησης το/ν επιστημονικο/ν γνώσεων από τις 
βιομηχανίες ή επιχειρήσεις των παραπάνω αναφερομένο/ν 
τομέων για λογαριασμό και με χρηματοδότηση των οποιων- 
δήποτε ενδιαφερομένων φορέων, εσωτερικού ή εξωτερικού. 

β. Αναλαμβάνει τεχνολογικές αξιολογήσεις ή αποτιμή¬ 
σεις προτεινομένων ή σε εξέλιξη ευρισκομένων ερευνητικών 
εργασιούν, ο)στε να διασφαλίζεται η εμπορική αξιοποίηση 
τ<ον αποτελεσμάτων, συμμετέχει στην αξιοποίηση των ερευ¬ 
νητικών αποτελεσμάτων και με την παραγωγή προϊόντων 
σε μικρή κλίμακα, παρέχει συνδρομή για την κατοχύρωση 
των εφευρέσεων και προβαίνει σε έρευνα αγοράς. 

γ. Παρέχει εξειδικευμένες τεχνικές υπηρεσίες, ιδίως εκ¬ 
πόνηση μελετών κατασκευής, ανάληψη και διεκπεραίωση 
τεχνικοοικονομικών μελετών και μελετών σκοπιμότητας, 
συντήρηση ελαφρού μεταλλουργικού ή άλλου σχετικού εξο¬ 
πλισμού. 

δ. Παρέχει προς κάθε ενδιαφερόμενο επιστημονικές, τεχ¬ 
νολογικές ή εμπορικές πληροφορίες στους τομείς της αρμο- 
διότητάς της, διαθέτοντας την κατάλληλη τεχνολογική βι¬ 
βλιοθήκη και τράπεζα στοιχείων, εκδίδοντας τεχνικά έντυπα 
και δημιουργώντας κατάλληλη «Τπηρεσία Βιομηχανικής 
Πληροφόρησης κλάδου Μετάλλων». 

ε. Προβαίνει σε δοκιμές και αναλύσεις, σε έλεγχο ποιό¬ 
τητας, συμβάλλει στη διαδικασία της πιστοποίησης της ποιό¬ 
τητας υλικών σε συνεργασία με τον ΕΛΟΤ, παρακολουθεί 
και προετοιμάζει προδιαγραφές και ανάλογα με τις ανάγκες 
εισηγείται για την κατάρτιση εθνικών προτύπων προδιαγρα¬ 
φών από τον ΕΛΟΤ. 

στ. Παρέχει ειδική τεχνολογική επιμόρφωση για λογα¬ 
ριασμό και με χρηματοδότηση των ενδιαφερομένων φορέων. 

ζ. Συνεργάζεται στο εσωτερικό ή εξωτερικό με εμπειρο¬ 
γνώμονες και κάθε είδους φορείς ειδικευμένους σε θέματα 
του αντικειμένου της για την προώθηση των σκοπών της, 
με δυνατότητα ανάθεσης σ’ αυτούς της επίλυσης βασικών 
ερευνητικών προβλημάτων. 

η. Διαθέτει τα κέρδη της για τη χρηματοδότηση της 
λειτουργίας της και γενικά την επίτευξη των σκοπών της. 

θ. Μπορεί να συμμετέχει σε οποιαδήποτε επιχείρηση πα¬ 
ραγωγής προϊόντων και υπηρεσιών σε τομείς σχετικούς με 
τους σκοπούς της. 

ΚΕΦΑΛΑΙΟ ΔΕΥΤΕΡΟ 

Μετοχικό Κεφάλαιο-Μετοχές. 

Άρθρο 5. 

Μετοχικό κεφάλαιο. 

Το μετοχικό, κεφάλαιο της Εταιρείας ορίζεται στο ποσό 
των δραχμών εβδομήντα οκτώ εκατομμυρίων διακοσίων χι¬ 
λιάδων (78.200.000) και διαιρείται σε επτακόσιες ογδόντα 
δύο (782) μετοχές ονομαστικής αξίας κάθε μιας δραχμών 
εκατό χιλιάδων (100.000) και θα καλυφθεί σύμφωνα με τα 
οριζόμενα στο άρθρο 39 του παρόντος. 

Άρθρο 6. 

Αύξηση κεφαλαίου. 

1. Κατά τη διάρκεια της πρώτης πενταετίας από την σύ¬ 
σταση της Εταιρείας ή εντός πενταετίας από την έγκριση 
της σχετικής τροποποίησης του καταστατικού, το Διοικη¬ 
τικό Συμβούλιο έχει το δικαίωμα, με απόφασή του που λαμ- 
βάνεται με πλειοψηφία των τριών τετάρτων (3/4) του συ¬ 
νόλου των μελών του, να αυξάνει ενόλω ή εν μέρει το μετοχι¬ 
κό κεφάλαιο με έκδοση νέων μετοχών, μέχρι του διπλάσιου 
του καταβλημένου μετοχικού κεφαλαίου. 

2. Η Γενική Συνέλευση έχει το δικαίωμα, με απόφασή 
της που λαμβάνεται κατά τις διατάξεις της παραγράφου 3 
του άρθρου 27 και της παραγράφου 2 του άρθρου 28 του πα¬ 
ρόντος ν’ αυξάνει ενόλω ή εν μέρει το μετοχικό κεφάλαιο 
με έκδοση νέων μετοχών μέχρι του τετραπλασίου του αρχικά 
καταβλημένου κεφαλαίου ή του διπλάσιου από την έγκριση 
της σχετικής τροποποίησης του Καταστατικού. 

3. Οι κατά τις προηγούμενες παραγράφους 1 και 2 αυξή¬ 
σεις κεφαλαίου δεν αποτελούν τροποποίηση του παρόντος 
Καταστατικού. 

Άρθρο 7 

Μετοχές 

1. Οι μετοχές της Εταιρείας είναι ονομαστικές. Αυτές 
μ.-ορεί να μεταβιβάζονται μόνο στο Δημόσιο,, σε Ν.Π.Δ.Δ., 
Τράπεζες, Ν.Π.Ι.Δ. του δημόσιου και ιδιωτικού τομέα, Ο.ΤΑ 
και σε ερευνητικούς και τεχνολογικούς γενικά φορείς. Τα 
αυτά ισχύουν και για την ανάληψη νέων μετόχων. Οι μετοχές 
που ανήκουν στο Δημόσιο (Υπουργείο Βιομηχανίας, Ενέρ¬ 


γειας και Τεχνολογίας) μεταβιβάζονται ύστερα από απόφαση 
του Υπουργού Βιομηχανίας, Ενέργειας και Τεχνολογίας. 

2. Η μεταβίβαση των μετοχών γίνεται με εγγραφή στο 
βιβλίο μετόχων της Εταιρείας, που χρονολογείται και υπο¬ 
γράφεται από τον μεταβιβάζοντα μέτοχο και από εκείνον 
π; ος τον οποίο γίνεται η μεταβίβαση. Μετά από κάθε μετα¬ 
βίβαση η Εταιρεία εκδίδει νέο τίτλο. 

3. Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι κατ’ αύξοντα αριθμό και φέρουν 
τα στοιχεία του κυρίου του τίτλου, τη σφραγίδα της Εταιρείας 
ως και την υπογραφή του Προέδρου του Διοικητικού Συμ¬ 
βουλίου και ενός Συμβούλου που ορίζεται ειδικά από το Διοι- 
τικό Συμβούλιο. Η υπογραφή του Προέδρου μπορεί να τεθεί 
και με μηχανικό μέσο (σφραγίδα ή λιθογραφία). 

Κάθε τίτλος μπορεί να περιλαμβάνει περισσότερες από 
μια μετοχές όπως θα ορισθεί από το Διοικητικό Συμβούλιο. 

4. Το Διοικητικό Συμβούλιο μπορεί να εκδίδει προσωρι¬ 
νούς ονομαστικούς τίτλους μετοχών που υπογράφονται από 
δύο (2) Συμβούλους που αυτό ορίζει. Οι προσωρινοί τίτλοι 
θα ανταλάσσονται με τους κατά την προηγούμενη παράγραφο 
οριστικούς μόλις αυτοί θα εκδίδονται. 

Άρθρο 8. 

Δικαιώματα μετόχου. 

1. Κάθε μετοχή παρέχει το δικαίωμα μιας ψήφου στη 
Γενική Συνέλευση. 

2. Οι μετοχές είναι αδιαίρετες. Σε περίπτωση συγκυριό- 
ριότητας πάνω σε μια μετοχή οι συγκύριοι εκπροσωπούνται 
από ένα μόνο αντιπρόσωπό τους, που ορίζεται με κοινή συμ¬ 
φωνία τους. 

Αν δεν έχει οριστεί κοινός αντιπρόσωπος η μετοχή αυτή 
δεν μπορεί να εκπροσωπηθεί και αναστέλλεται η άσκηση 
των δικαιωμάτων που απορρέουν από αυτή. 

ΚΕΦΑΛΑΙΟ ΤΡΙΤΟ 

Διοικητικό Συμβούλιο 
Άρθρο 9 

Διοικητικό Συμβούλιο. 

1. Η Εταιρεία διοικείται από Δ.Σ. που αποτελείται από 
επτά (7) μέλη που διαθέτουν ειδικές γνώσεις και εμπειρία 
σε σχέση με τον επιδιωκόμενο σκοπό από την Εταιρεία και 
τα οποία ορίζονται, κάθε φορά για μια τετραετία, ως εξής : 
Ένα μέλος του Δ.Σ. ορίζεται με απόφαση του Υπουργού Βιο¬ 
μηχανίας, Ενέργειας και Τεχνολογίας. Ένα μέλος ορίζεται 
από την ΕΛΣΙ, εφόσον έχει το 10% των μετοχών τουλάχιστον. 
Τέσσερα μέλη του Δ.Σ. εκλέγονται από τη Γενική Συνέλευση 
με τη συμμετοχή όλων των ανεξαιρέτως των μετόχων και 
ως έβδομο μέλος συμμετέχει εκπρόσωπος των εργαζομένων 
στην Εταιρεία που εκλέγεται με άμεση, μυστική ψηφοφορία 
όλων των εργαζομένων, που καλούνται προς τούτο από τον 
Πρόεδρο του Δ.Σ. δύο μήνες πριν από τη λήξη της θητείας 
κάθε Διοικητικού Συμβουλίου. 

2. Τα μέλη του Δ.Σ. μπορούν να επαναδιορίζονται ή να 
επανεκλέγονται. Σε περίπτωση κατά την οποία κενωθεί για 
οποιοδήποτε λόγο μια ή περισσότερες θέσεις συμβούλων, η 
πλήρωση αυτών για τον υπόλοιπο χρόνο της θητείας τους γί¬ 
νεται μόνο κατά τον τρόπο που γίνεται ο διορισμός ή η εκλογή 
τους κατά την προηγούμενη παράγραφο. 

Μέχρι την πλήρωση αυτή το Διοικητικό Συμβούλιο νό¬ 
μιμα συνέρχεται και αποφασίζει έγκυρα, εφόσον ο αριθμός 
του δεν έχει μειωθεί κάτω των τριών μελών. Αν ο αριθμός 
των μελών μειωθεί κάτω των τριών διορίζονται οι απαιτού- 
μενοι προσωρινοί Σύμβουλοι από τον Υπουργό Βιομηχανίας, 
Ενέργειας και Τεχνολογίας μέχρι να ορισθούν οι οριστικοί. 
Η.τετραετής θητεία των Συμβούλων παρατείνεται μέχρι, να 
ορισθούν οι νέοι Σύμβουλοι. 

Άρθρο 10. 

Παραίτηση Συμβούλων. 

1. Η χωρίς δικαιολογημένη αιτία αποχή Συμβούλου από 
τις συνεδριάσεις του Διοικητικού Συμβουλίου για χρονική 
περίοδο που υπερβαίνει το τρίμηνο, ισοδυναμεί με παραίτηση. 
Η παραίτηση λογίζεται ότι τελειούται αφότου το Διοικητικό 
Συμβούλιο αποφασίσει γι’ αυτή και γίνει σχετική μνεία στα 
πρακτικά του. 

2. Οι παραιτήσεις των μελών του Διοικητικού Συμβου¬ 
λίου υποβάλλονται στο Διοικητικό Συμβούλιο και η παραί¬ 
τηση ολόκληρου του Δ.Σ. υποβάλλεται στον Τπουργό Βιο¬ 
μηχανίας, Ενέργειας και Τεχνολογίας. 

Άρθρο 11. 

Πρόεδρος Διευθύνων Σύμβουλος. 

1. Πρόεδρος του Διοικητικού Συμβουλίου και Διευθύνων 
Σύμβουλος της Εταιρείας είναι το μέλος που ορίζεται με 
απόφαση του Διοικητικού Συμβουλίου κατά την πρώτη συ¬ 
νεδρίασή· του. Το Διοικητικό Συμβούλιο επίσης εκλέγει από 
τα μέλη του·, τον Αντιπρόεδρο. Τον Πρόεδρο ελλείποντα, 
απάντα ή κωλυόμενο αναπληρεί ο Αντιπρόεδρος, σε περίπτω¬ 
ση δε απουσίας ή κωλύματος και συτού ο με απόφαση του 
Διοικητικού Συμβουλίου οριζόμενος Σύμβουλος. 

2.. Πρόεδρος του Διοικητικού Συμβουλίου προεδρεύει στις 
συνεδριάσεις του Διοικητικού Συμβουλίου, διευθύνει τις 
εργασίες του, έχει την ανώτατη εποπτεία της λειτουργίας 
της Εταιρείας και ενημερώνει το Διοικητικό Συμβούλιο για 
τη λειτουργία της. 

3. Οι αρμοδιότητες του Διευθύνοντος Συμβούλου καθο¬ 
ρίζονται κάθε φορά με απόφαση του Διοικητικού Συμβουλίου. 

4. Κάθε σύμβουλος δικαιούται να πληροφορείται από τον 
Πρόεδρο και Διευθύνοντα Σύμβουλο για τη διαχείριση της 
Εταιρείας και την εξέλιξη των εταιρικών υποθέσεων γενικά. 

Άρθρο 12. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο είναι αρμόδιο να αποφασί¬ 
ζει για κάθε θέμα που ανάγεται στη διαχείριση της περιου¬ 
σίας, τη διοίκηση και εκπροσώπηση της Εταιρείας και γενικά 
την δραστηριότητά της, λαμβάνει δε όλα τα ενδεικνυόμενα 
μέτρα και αποφάσεις για πραγματοποίηση του σκοπού της 
Εταιρείας. Εξαιρούνται της αρμοδιότητας του Διοικητικού 
Συμβουλίου τα θέματα εκείνα που κατά τις διατάξεις του 
Νόμου ή του παρόντος Προεδρικού Διατάγματος υπάγονται 
στην αποκλειστική αρμοδιότητα της Γενικής Συνέλευσης. 

2. Στην έννοια της διαχείρισης περιλαμβάνεται η τοπο¬ 
θέτηση των διαθεσίμων της Εταιρείας σε καταθέσεις σε Τρά¬ 
πεζες και σε εισαγμένες στο Χρηματιστήριο ομολογίες. 

3. Το Διοικητικό Συμβούλιο μπορεί να αναθέτει σε ένα 

ή περισσότερα μέλη του ή τον Διευθύνοντα Σύμβουλο της 
Εταιρείας ή σε άλλους υπαλλήλους της ή και τρίτους, την άσ¬ 
κηση μέρους των εξουσιών ή των αρμοδιοτήτων του ή την 
ενέργεια ορισμένων πράξεων. ' — ' 

4. Οι αναφερόμενες στην παράγραφο 1 εξουσίες μπορεί 
για την εκτέλεση συγκεκριμένων πράξεων να μεταβιβάζονται 
σε τρίτα πρόσωπα κατά τις γενικές περί συμβάσεων και πλη¬ 
ρεξουσιότητας διατάξεις από τα όργανα που εκπροσωπούν 
την Εταιρεία με την επιφύλαξη των διατάξεων για την ευθύνη 
αυτών. 

Άρθρο 13. 

Εκπροσώπηση της Εταιρείας. 

1. Η Εταιρεία εκπροσωπείται από το Διοικητικό Συμ¬ 
βούλιο, με την επιφύλαξη των διατάξεων των επομένων πα¬ 
ραγράφων του παρόντος. 

2. Δικαστικώς η Εταιρεία εκπροσωπείται από τον Πρό¬ 
εδρο του Διοικητικού Συμβουλίου ή τον κατά το άρθρο 11 
-παρ. 1 αναπληρωτή · του. 


Εάν ·απαιτείται προσωπική εμφάνιση, ενώπιον Δικαστη¬ 
ρίου, εκπροσώπου της Εταιρείας, ως και εάν πρόκειται να 
δοθεί όρκος από αυτή, η Εταιρεία εκπροσωπείται ενώπιον 
Δικαστηρίου ή ο όρκος δίδεται από μέλος του. Διοικητικού 
Συμβουλίου ή από υπάλληλο της Εταιρείας που ορίζεται από 
το Διοικητικό Συμβούλιο. 

3. Το Διοικητικό Συμβούλιο έχει το δικαίωμα να αναθέτει 
την εκπροσώπηση της Εταιρείας γενικά ή για ορισμένες πρά¬ 
ξεις σε ένα ή περισσότερα πρόσωπα, μέλη ή όχι αυτού. 

Άρθρο 14. 

Σύγκληση Διοικητικού Συμβουλίου. 

1. Το Διοικητικό Συμβούλιο συνέρχεται και συνεδριάζει 
είτε στην έδρα της Εταιρείας είτε στην Αθήνα. Οι όροι και 
προϋποθέσεις συνεδρίασής του στην Αθήνα ορίζονται με από¬ 
φασή του. Το Διοικητικό Συμβούλιο συγκαλείται από τον 
Πρόεδρο σε ημέρα και ώρα που ορίζονται απ’ αυτόν, τακτικά 
μεν μια φορά κάθε ημερολογιακό μήνα, έκτακτα δε όταν ο 
Πρόεδρος κρίνει αυτό σκόπιμο ή ζητήσει αυτό ένας από τους 
Συμβούλους. 

2. Ύστερα από αίτηση Συμβούλου ο Πρόεδρος υποχρεού- 
ται : 

α) να συγκαλεί το Διοικητικό Συμβούλιο ορίζοντας ημέρα 
συνεδρίασής του που δεν απέχει περισσότερο από (8) οκτώ 
ημέρες από την υποβολή της σχετικής αίτησης, β) να θέτει 
κάθε προτεινόμενο θέμα στην ημερήσια διάταξη τής πρώ¬ 
της, μετά την υποβολή της σχετικής αίτησής, συνεδρίας. . 

Άρθρο 15. 

Λήψη αποφάσεων. 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα όταν παρίστανται ή αντιπροσωπεύονται 
σ’ αυτό το μισό πλέον ενός τωνΣυμβουλων, ουδέποτε όμως 
ο αριθμός των παρισταμένων' αυτοπροσώπως συμβούλων 
μπορεί να είναι μικρότερος των τριών (3). 

2. Σύμβουλος απών ή κωλυόμενος, μπορεί να αντιπροσω- 

πευθεί από άλλο Σύμβουλο τον οποίο θα ορίσει αυτός εγγρά- 
φως.Κάθε Σύμβουλος μπορεί να αντιπροσωπεύσει έγκυρα 
μόνο ένα άλλο Σύμβουλο. Η αντιπροσώπευση στο Συμβού¬ 
λιο δεν μπορεί να ανατεθεί σε πρόσωπο που δεν είναι μέλος 
του Συμβουλίου. ■ 

3. Το Διοικητικό Συμβούλιο παίρνει αποφάσεις με από¬ 
λυτη πλειοψηφία των παρόντων και αντιπροσωπευόμενων 
μελών του. 

Άρθρο 16. 

Πρακτικά Διοικητικού Συμβουλίου.- 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχωρούνται σε ειδι¬ 
κό βιβλίο. Αυτά υπογράφονται από τον Πρόεδρο και τους 
παρευρισκομένους κατά την συνεδρίαση Συμβούλους. Ο Γραμ¬ 
ματέας του Διοικητικού Συμβουλίου εκλέγεται από αυτό 
μεταξύ των μελών ή και εκτός των μελών του. 

2. Κανείς Σύμβουλος δεν δικαιούται να αρνηθεί την υπο¬ 
γραφή των πρακτικών της συνεδρίασης στην. οποία έλαβε 
μέρος, μπορεί όμως να ζητήσει την καταγραφή της γνώμης 
του στα πρακτικά, αν διαφωνεί για κάποια από τις λαμβανό- 
μενες αποφάσεις. Σε περίπτωση άρνησης μέλους του Διοι¬ 
κητικού Συμβουλίου να υπογράψει τα πρακτικά υνεδρία- 
σής του, γίνεται σχετική μνεία σ’ αυτά. 

3. Αντίγραφα και αποσπάσματα των πρακτικών του Διοι¬ 
κητικού Συμβουλίου υπογράφονται από τον Πρόεδρό του ή 
από τον κατά το άρθρο 11 παρ. 1 αναπληρωτή του. 

Άρθρο 17. 

Αποζημίωση Συμβούλων. 

1. Στα μέλη του Διοικητικού Συμβουλίου χορηγείται απο¬ 
ζημίωση για κάθε αυτοπρόσωπη παράστασή τους στις συ¬ 
νεδριάσεις του Διοικητικού Συμβουλίου ή μηνιαία αποζημίω¬ 
ση της οποίας το οποσό ορίζεται προσωρινά από το Διοικη- 
τικό Συμβούλιο με την αίρεση της έγκρισης από τήν τακτική 
Γενική Συνέλευση με ειδική απόφασή της. .: 

Ο Διευθύνων Σύμβουλος, που θα έχει πλήρη απασχόληση 
στα έργα της. Εταιρείας, θα λαμβάνει μηνιαίο μισθό που το 
ύψος του θα ορίζεται με απόφαση του Διοικητικού Συμβου¬ 
λίου. 

2. Κάθε άλλη αμοιβή ή αποζημίωση των μελών του Διοι¬ 
κητικού Συμβουλίου βαρύνει την Εταιρεία μόνο αν εγκριθεί 
με ειδική απόφαση της τακτικής Γενικής Συνέλευσης, ύστερα 
από εισήγηση του Διοικητικού Συμβουλίου. 

, Άρθρο 18 

Απαγόρευση ανταγωνισμού. 

Απαγορεύεται στα μέλη του Διοικητικού Συμβουλίου της 
Εταιρείας ο^ς και στους Διευθυντές της να ενεργούν στην- 
Ελλάδα, κατ’ επάγγελμα, χωρίς την άδεια της Γενικής Συνέ¬ 
λευσης για λογαριασμό τους ή για λογαριασμό τρίτων, πρά¬ 
ξεις που υπάγονται σε κάποιο από τους επιδιωκόμενους από 
την Εταιρεία σκοπούς και να μετέχουν ως ομμόρρυθμοι εταί¬ 
ροι σε Εταιρείες που επιδιώκουν τέτοιους σκοπούς. 

Άρθρο 19. 

Ευθύνη "Συμβούλων. 

Τ α μέλη του Διοικητικού Συμβουλίου φέρουν ευθύνη απέ¬ 
ναντι στην Εταιρεία για κάθε λάθος τους κατά την άσκη¬ 
ση των καθηκόντων τους κατά τους ειδικώτερους ορισμούς 
του άρθρου 22α του Κ.Ν. 2190/1920. 

Άρθρο 20. 

Επιστημονικό Συμβούλιο. 

ίο Επιστημονικό Συμβού?.ιο αποτελείται από δύο επιστή¬ 
μονες και απο τον Πρόεδρο-Διευθύνοντα Σύμβουλο της Ε¬ 
ταιρείας. 

Ί α μέλη του διορίζονται από .τον Γενικό Γραμματέα Έρευ¬ 
νας και Τεχνολογίας κατόπιν επιλογής από κατάλογο 
που του υποβάλλεται από.το Δ.Σ. της Εταιρείας. Η θητεία 
των μελών του Επιστημονικού Συμβουλίου είναι τρία χρόνια. 
Το Επιστημονικό Συμβούλιο είναι αρμόδιο για τα επιστη¬ 
μονικά θέματα που εμπίπτουν στους σκοπούς της Εταιρείαε. 

Καταρτίζει το.ενιαίο αναπτυξιακό, ερευνητικό, επιστημο¬ 
νικό και εκπαιδευτικό πρόγραμμα της Εταιρείας, το οποίο 
εισηγειται στο Διοικητικό Συμβούλιο. Συνεδριάζει τακτικά 
δύο φορές το χρόνο. 

Ο,τι αφόρα την αποζημίωση των μελών του Επιστημονι¬ 
κού Συμβουλίου ορίζεται με απόφαση του Δ.Σ. 

ΚΕΦΑΛΑΙΟ ΤΕΤΑΡΤΟ 
Γενική Συνέλευση. 

Άρθρο 21 

Αρμοδιότητες Γενικής Συνέλευσης. 

1. Η Γενική Συνέλευση των μετόχων της Εταιρείας είναι 
το ανώτατο όργανό της και δικαιούται να αποφασίζει για 
κάθε υπόθεση που αφόρα την Εταιρεία,' οι δε αποφάσεις της 
δεσμεύουν και τους απόντες ή τους διαφωνούντες μετόχους. 

2. Η Γενική Συνέλευση είναι η μόνη αρμοδία να αποφα¬ 
σίζει για : 

α) τροποποιήσεις του Καταστατικού. Με εξαίρεση τις 
περιπτώσεις των παραγράφων 1 και 2 του άρθρου 6 του 
παρόντος, θεωρείται τροποποίηση· καταστατικού και η αύ- 
ξηση η μείωσή του μετοχικού κεφαλαίου. 

β') εκλογή των μελών του Διοικητικού Συμβουλίου, έκτος 
απο τις περιπτώσεις ορισμού μελών κατά το άρθρο 9 παρ, 
1 του παρόντος. 

γ) έγκριση του ισολογισμού της Εταιρείας, 

δ) διάθεση ετήσιων κερδών. . 

^ ε) συγχώνευση, .παράταση της διάρκειας, ή διάλυση της 
Εταιρείας. 

στ) διορισμό εκκαθαριστούν. , 

ζ) Εκλογή Ελεγκτών. 

. η) απαλλαγή των μελών του Διοικητικού Συμβουλίου από 
τυχόν ευθύνη για αποζημίωση 


θ) Έκδοση ομολογιακού δανείου με ομολογίες απλές ή 
μετατρέψιμες σε μετοχές. ■ 

Άρθρο 22. 

Σύγκληση Γενικής Συνέλευσης. 

1. Η Γενική Συνέλευση των μετόχων συνέρχεται υποχρεω¬ 
τικά στην έδρα της Εταιρείας μια φορά σε κάθε εταιρική 
χρήση και μέσα σε έξι (6) το πολύ μήνες από τη λήξη της 
χρήσης αυτής. Το Διοικητικό Συμβούλιο μπορεί να συγκα- 
λεσει καί έκτακτα τη Γενική Συνέλευση των μετόχων, όταν 
κρίνει αυτό σκόπιμο. . 

2. Το Διοικητικό Συμβούλιο υποχρεούται να συγκαλεί 
τη Γενική Συνέλευση των μετόχων κατά τις προβλεπόμενες 
από το παρόν Προεδρικό Διάταγμα και το Νόμο περιπτώ¬ 
σεις. 

3. Ί ο Διοικητικό Συμβούλιο υποχρεούται να συγκαλεί 
τη Γενική Συνέλευση των μετόχων, ύστερα από αίτηση των 
Ελεγκτών, μέσα σε δέκα (10) ημέρες από την επίδοση 
της αίτησης τον Πρόεδρό του, ορίζοντας ως αντικείμενο 
ημερήσιας διάταξης το· περιεχόμενο της αίτησης. 

'Αρθρο 23. 

Διαδικασία πρόσκλησης της Γενικής Συνέλευσης. 

1. Η Γενική Συνέλευση των μετόχων προσκαλείται είτε 
σε τακτική, είτε σε έκτακ.τη συνεδρίαση από το Διοικητικό 
Συμβούλιο της Εταιρείας. 

2. Η Γενική Συνέλευση, με εξαίρεση τις επαναληπτικές 
Συνελεύσεις και τις εξομοιούμενες μ’ αυτές, πρέπει να 
καλείται είκοσι (20) τουλάχιστον ημέρες πριν από την ορι¬ 
ζόμενη για τη συνεδρίασή της, στις οποίες υπολογίζονται 
και οι εξαιρετέες ημέρες. Η ημέρα τής.δημοσίευσης της πρόσ¬ 
κλησης της Γενικής Συνέλευσης και η ημέρα της Συνεδρίασης 
αυτής δεν υπολογίζεονται. 

3. Η πρόσκληση της Γενικής Συνέλευσης που περιλαμ¬ 
βάνει τουλάχιστο το κτίριο, τη χρονολογία και την ώρα 
της συνεδρίασης, καθώς και τα θέματα της ημερήσιας διά¬ 
ταξης με σαφήνεια, τόιχοκολλείται σε εμφανή θέση του 
κτιρίου της Εταιρείας και δημοσιεύεται στο Δελτίο Ανω¬ 
νύμων Εταιρειών και Εταιρειών Περιωρισμένης Ευθύνης 
της Εφημερίδος της Κυβερνήσεως, κατά το άρρο 3 του από 
16 Ιανουάριου 1930 Π.Δ. «περί Δελτίου Ανωνύμων Εται¬ 
ρειών» , σε μία από τις εκδιδόμενες στην Αθήνα και που, 
κατά την κρίση του Διοικητικού Συμβουλίου, κυκλοφορούν 
ευρύτερα σ’ όλη τη χώρα, ημερήσιες πολιτικές εφημερίδες 
και σε μια ημερήσια ή εβδομαδιαία οικονομική εφημερίδα 
από εκείνες που έχουν ορισθεί με απόφαση του Υπουργού 
Εμπορίου. 

4. Η κατά την παράγραφο 3 πρόσκληση, προκειμένου για 
επαναληπτική Γενική Συνέλευση και των ομοίων μ’ αυτή, 
δημοσιεύεται πριν από δέκα (10) τουλάχιστον πλήρεις 
ημέρες στις εφημερίδες και πριν από πέντε (5) πλήρεις 
τουλάχιστον ημέρες στο Δελτίο. Ανωνύμων. Εταιρειών και 
Εταιρειών Περιωρισμένης Ευθύνης της Εφημερίδας της 
Κυβέρνησης. 

Άρθρο 24. 

Κατάθεση μετοχούν-Αντιπροσώπευση. 

1. Κάθε μέτοχος για να- λάβει μέρος στη Γενική Συνέ¬ 
λευση και να έχει δικαίωμα ψήφου σ’ αυτή, οφείλει να κατα¬ 
θέσει τις μετοχές του στο Ταμείο της Εταιρείας ή στο Τα¬ 
μείο Παρακαταθηκών και Δανείων ή σε οποιαδήποτε 
Ανούνυμη Τραπεζική Εταιρεία στην ' Ελλάδα, "πέντε (5) 
τουλάχιστο πλήρεις ημέρες πριν από την ημέρα της συνε¬ 
δρίασης της Γενικής· Συνέλευσης. 

2. Οι μέτοχοι που έχουν δικαίιομα συμμετοχής στη Γενική 
Συνέλευση, μπορούν να. αντιπροσωπευθούν σ’ αυτή από 
πρόσωπο νόμιμα εξουσιοδοτημένο από αυτούς. 

3. Οι αποδείξεις ■·κατάθεσης. των μετοχών, κατά τα 
οριζόμενα στην παράγραφο 1 του παρόντος άρθρου, καθούς 

και τα έγγραφα νομιμοποίησης των αντιπροσώπων των 
μετόχων, πρέπει να καταθέτονται στην Εταιρεία πέντε (5) 
τουλάχιστον πλήρεις ημέρες πριν από τη συνεδρίαση της 
Γενικής Συνέλευσης. 

4. Μέτοχοι που δεν - κατέθεσαν νομότυπα τις μετοχές 
,τους μπορούν να συμμετέχουν, στη Γενική Συνέλευση μόνο 
με άδεια της. 

' Άρθρο 25. 

Παράδοση αντιγράφων Ισολογισμού. 

Δέκα (10) ημέρες πριν από κάθε τακτική Γενική Συνέ¬ 
λευση πρέπει να δίνεται σε κάθε μέτοχο που το ζητά, αντί¬ 
γραφό του Ισολογισμού καθώς και οι εκθέσεις του Διοι¬ 
κητικού Συμβούλιου και των Ελεγκτών που τον συνοδεύουν. 

Άρθρο 26. 

Πίνακας των μετόχων που έχουν δικαίωμα ψήφου. 

1. Σαράντα οκτώ (48) ώρες πριν από κάθε Γενική Συ¬ 
νέλευση πρέπει να τοιχοκολλάται σε εμφανή θέση του κτιρίου 
της Εταιρείας-πίνακας εκείνων που έχουν δικαίωμα : ψήφου 
κατά τη Γενική Συνέλευση των μετόχων, με ένδειξη των 
τυχόν αντιπροσώπων τους, του αριθμού των μετόχων και 
των ψήφων καθενός και των διευθύνσεων των μετόχων και 
των αντιπροσώπων τους, Στον πίνακα- αυτό καταχωρούνται 
υποχρεωτικά από το Διοικητικό Συμβούλιο, όλοι οι μέτοχοι 
που συμμορφώθηκαν με τις διατάξεις του άρθρου 24 του 
παρόντος. 

2. Αν μέτοχος έχει αντιρρήσεις για τον Πίνακα μπορεί 
να υπαβάλει αυτές μόνο στην αρχή της συνεδρίασης της . 
Γενικής Συνέλευσης και πριν από την έναρξη της συζήτησης 
τοίιν εγγραμένων στην ημερησία διάταξη, θεμάτων, αλλιώς 
αυτές είναι απαράδεκτες. 

Άρθρο 27. 

Απαρτία Γενικών Συνελεύσεων. ' 

1. Η Γενική .Συνέλευση βρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης όταν 
παρευρίσκονται ή αντιπροσωπεύονται σ’ αυτή μέτοχοι 
που εκπροσωπούν το ένα πέμπτο (1/5) τουλάχιστο του 
καταβεβλημένου μετοχικού κεφαλαίου. 

2. Αν δεν υπάρξει απαρτία, η Γενική Συνέλευση συνέρ¬ 
χεται πάλι μέσα σε είκοσι (20) ημέρες από τη χρονολογία 
ματαίωσης της συνεδρίασης. 'Στην περίπτωση αυτή η Γενική 
Συνέλευση προσκαλείται πριν από δέκα (10) τουλάχιστο 
ήμερες, βρίσκεται δε κατά την επαναληπτική αυτή συνε¬ 
δρίαση σε απαρτία και συνεδριάζει έγκυρα για τα θέματα 
της αρχικής ημερήσιας διάταξης οποιοδήποτε και αν είναι 
το κατ’ αυτή εκπροσωπούμενο τμήμα του καταβεβλημένου 
μετοχικού κεφαλαίου. 

3. Κατ’ εξαίρεση, προκειμένου για αποφάσεις που αφο¬ 
ρούν σε μεταβολή του αντικειμένου της επιχείρησής αυτής, 
σε αύξηση των υποχρεώσεων των μετόχων, σε αύξηση του 
μετοχικού κεφαλαίου με εξαίρεσή τις περιπτώσεις του 
άρθρου 6 του παρόντος, σε μείωση του μετοχικού κεφαλαίου, 
σε μεταβολή του τρόπου της διάθεσης των κερδών, σε 
συγχώνευση, παράταση της διάρκειας ή διάλυση της Ε¬ 
ταιρείας, σε τροποποίηση των άρθρων" 7, 9·, -15, 28 παρά- - 
γραφος 2; 32, 35 και 39.του παρόντος Καταστατικού, κα¬ 
θώς και του παρόντος άρθρου, η Γενική Συνέλευση βρίσεται 
σε απαρτία, και συνεδριάζει έγκυρα, όταν παρευρίσκονται 
η αντιπροσωπεύονται σ’αυτή .μέτοχοι που εκπροσωπούν τα 
τρία τέταρτα (3/4) τουλάχιστον του καταβεβλημένου μετο¬ 
χικού κεφαλαίου. 

4. Αν δεν υπάρξει τέτοια απαρτία η 'Γενική Συνέλευση 
προσκαλείται και συνέρχεται πάλι, κατά τις διατάξεις της 
παραγράφου 2 του παρόντος άρθρου, βρίσκεται δε σε απαρτία 
και συνεδριάζει έγκυρα για τα θέματα της αρχικής ημερή¬ 
σιας διάταξης, όταν εκπροσωπείται σ’ αυτή το μισό (1/2) 
του καταβεβλημένου· μετοχικού κεφαλαίου. Αν δεν υπάρξει 

•και η απαρτία αυτή, η Γενική Συνέλευση- αφού προσκληθεί 


και συνέλθει κατά τα ανωτέρω, βρίσκεται σε απαρτία και 
συνεδριάζει έγκυρα για τα θέματα της αρχικής ημερήσιας 
διάταξης, όταν εκπροσωπείται σ’ αυτή το ένα τρίτο (1/3) 
τουλάχιστο του καταβεβλημένου μετοχικού κεφαλαίου. 

Άρθρο 28. 

Αήψη αποφάσεων.' 

1. Οι αποφάσεις της Γενικής Συνέλευσης παίρνονται κατ’ 
απόλυτη πλειοψηφία των εκπροσωπούμενων σ’ αυτή ψήφων. 

2. Κατ’ εξαίρεση, όλες οι αποφάσεις που αναφέρονται στην 
παράγραφο 3 του άρθρου 27 παίρνονται με πλειοψηφία των 

’ τριούν τετάρτων (3/4) των ψήφων που εκπροσωπούνται στη 
Συνέλευση. 

Άρθρο .29. ■ . 

Προεδρείο Γενικής Συνέλευσης. 

1. Στη Γενική Συνέλευση προεδρεύει προσωρινά .ο Πρόε¬ 
δρος του Διοικητικού Συμβουλίου ή αν αυτός κωλύεται, 
ο αναπληρωτής του κατά το άρθρο 11, ή αν και αυτός κωλύεται 
ο μεγαλύτερος στην ηλικία των παρευρισκομένων Συμ¬ 
βούλων, Χρέη Γραμματέα εκτελεί προσωρινά ο οριζόμενος 
από τον Πρόερο. 

2. Αφού κηρυχθεί-οριστικός ο κατάλογος των μετόχων 
που έχουν δικαίωμα ψήφου, η Γενική Συνέλευση προχωρεί 
στην εκλογή του Προέδρου της και ενός Γραμματέα, ο οποίος 
εκτελεί και χρέη ψηφολέκτη. 

Άρθρο 30. 

Ημερήσια Διάταξη - Πρακτικά. . 

Γ. Οι συζητήσεις και αποφάσεις της Γενικής "Συνέλευσης 
περιορίζονται στα θέματα που αναγράφονται στη δημοσιευό¬ 
μενη ημερήσια διάταξη, ;κατά το άρθρο 23 του παρόντος. 
Η ημερήσια διάταξη καταρτίζεται από το "Διοικητικό Συμ¬ 
βούλιο, περιλαμβάνει δε μόνο τις προτάσεις, του, καθούς και 
προτάσεις μετόχων που ' εκπροσωπούν το ένα εικοστό 
(1/20 )του καταβεβλημένου μετοχικού,κεφαλαίου^σύμφωνα με 
με το άρθρο 33 παράγραφοι 1 και 2 του παρόντος." Συζήτηση 
εκτός από τα θέματα της ημερήσιας διάταξης δεν επιτρέπεται 
παρά μόνο εξαιρετικά για τροπολογίες των προτάσεων του 
Διοικητικού Συμβουλίου προς τη Γενική "Συνέλευση, για 
προτάσεις σύγκλησης άλλης Γενικής Συνέλευσης και ανά¬ 
κλησης των μελών του Διοικητικού Συμβουλίου. 

2. Οι κατά τις Γενικές Συνελεύσεις συζητήσεις και απο¬ 
φάσεις καταχωρούνται περιληπτικά σε ειδικό βιβλίο και 
υπογράφονται από τον Πρόεδρο και το Γραμματέα. 'Τστερα 
από αίτηση μετόχου ο Πρόεδρος της Συνέλευσης υποχρεώ¬ 
νεται να καταχωρήσει στα πρακτικά ακριβή περίληψη της 
γνώμης του. Στο ίδιο βιβλίο καταχωρείται--και κατάλογος 
των -μετόχων που παραστάθηκαν ή αντιπροσωπεύθηκαν στη 
Γενική Συνέλευση σύμφωνα με το άρθρο 26 παρ. 1 του παρόν- 
. τος. .... 

• 3. Αντίγραφα και απασπάσματα πρακτικών, επικυρώ¬ 
νονται από τον Πρόεδρο του Διοικητικού Συβουλίου ή από 
τον αναπληρωτή του. 

4. Εάν στη Γενική .Συνέλευση παρευρίσκεται ένας μόνο 
μέτοχος, τη Συνέλευση παρακολουθεί, αντιπρόσωπος της 
αρμόδιας Εποπτεύουσας Αρχής ή Συμβολαιογράφος της 
έδρας της Εταιρείας, ρ οποίος προσυπογράφει τα πρακτικά 
της Γενικής Συνέλευσης. 

Άρθρο 31. 

Απαλλαγή μελών Διοικητικού. Συμβουλίου. 

Μετά την, έγκριση του ισολογισμού η Γενική Συνέλευση 
αποφασίζει σε ειδική ψηφοφορία, που .γίνεται με ονομαστική 
κλήση, για απαλ/ναγή των μελούν του Διοικητικού Συμβουλίου 
και των Ελεγκτών από κάθε ευθύνη αποζημίωσης. Η χπαλ- 
λαγή αυτή είναι ανίσχυρη στις περιπτώσεις του άρθρου 22α 

του Κ.Ν. 2190/1920. : 

ΚΕΦΑΛΑΙΑ ΠΕΜΠΤΟ 
Έλεγχος και δικαιώματα μειοψηφίας. 

Άρθρο 32. 

Τακτικός Έλεγχος. 

Ο τακτικός έλεγχος της οικονομικής διαχείρισης και του 
ισολογισμού της Εταιρείας ως και τα υπόλοιπα σύμφωνα με 
τον νόμο καθήκοντα των ελεγκτών ασκούνται από δύο (2) 
ελεγκτές που με τους αναπληρωματικούς τους εκλέγονται από 
τα μέλη του Σώματος των Ορκωτών Λογιστών, από την προη¬ 
γούμενη τακτική Γενική Συνέλευση, κατά τη διαδικασία 
του άρθρου 36 του Κ.Ν. 2190/1920. Το ποσό της αμοιβής 
των ελεγκτών, ορίζεται από το Εποπτικό Συμβούλιο του 
Σώματος. 

Άρθρο 33. 

Δικαιώματα μειοψηφίας. 

1. 'Τστερα από αίτηση μετόχων που εκπροσωπούν το 
ένα εικοστό (1/20) του καταβλημένου μετοχικού κε¬ 
φαλαίου, το Διοικητικό Συμβούλιο υποχρεώνεται να συγκαλεί 
έκτακτη Γενική Συνέλευση των μετόχων, ορίζοντας ημέρα 
συνεδρίασης που δεν πρέπει ν’ απέχει περισσότερο από 
τριάντα (30) ημέρες από την χρονολογία της παράδοσης 
της αίτησης στον Πρόεδρο του Διοικητικού Συμβουλίου. 
Στην αίτηση πρέπει να προσδιορίζεται ακριβώς το αντι¬ 
κείμενο της ημερήσιας διάταξης. 

•2. 'Γστερα από αίτηση μετόχων που εκπροσωπούν το 
ένα εικοστό (1/20) του καταβεβλημένου μετοχικού κεφα¬ 
λαίου, ο Πρόεδρος της Γενικής Συνέλευσης υποχρεώνεται 
να αναβάλει μόνο για μια φορά τη λήψη αποφάσεων τακτι¬ 
κής ή έκτακτης Γενικής Συνέλευσης ορίζοντας ημέρα συ¬ 
νεδρίασης για την ημέρα που θα ζητήσουν οι μέτοχοι, ε¬ 
φόσον αυτή δεν απέχει περισσότερο από τριάντα (30) ημέ¬ 
ρες από την ημέρα αναβολής. 

3. Ύστερα από αίτηση, μετόχων που εκπροσωπούν το 
ένα εικοστό (1/20) του καταβλημένου μετοχικού κεφαλαίου 
που υποβάλλεται στην Εταιρεία πέντε (5) πλήρεις ημέρες 
πριν από την τακτική Γενική Συνέλευση, το Διοικητικό 
Συμβούλιο υποχρεώνεται : α) να ανακοινώσει στη Γενική 
Συνέλευση των μετόχων τα ποσά που κατά την τελευταία 
διετία καταβλήθηκαν για οποιαδήποτε αιτία από την Ε¬ 
ταιρεία, στα μέλη του Διοικητικού Συμβουλίου ή τους 
Διευθυντές ή.άλλους υπαλλήλους της, καθώς και κάθε άλ¬ 
λη παροχή στα πρόσωπα αυτά ή κάθε σύμβαση που υπάρ¬ 
χει μεταξύ τους και της Εταιρίας, β:) να παρέχει τις ζητού¬ 
μενες συγκεκριμένες πληροφορίες για τις υποθέσεις της Ε¬ 
ταιρείας στο μέτρο που είναι χρήσιμες για την πραγματική 
εκτίμηση των θεμάτων της ημερήσιας διάταξης. Το Διοι¬ 
κητικό Συμβούλιο μπορεί ν’ αρνηθεί την παροχή των ζη¬ 
τουμένων πληροφοριών για λόγο που αναγράφεται στα 
πρακτικά. 

4. Ύστερα από αίτηση μετόχων που εκπροσωπούν το 
ένα τρίτο (1/3) του καταβλημένου μετοχικού κεφαλαίου 
που υποβάλλεται στην Εταιρεία μέσα στην προθεσμία της 
προηγούμενης παραγράφου και εφόσον αυτοί δεν εκπρο¬ 
σωπούνται στο Διοικητικό Συμβούλιο, το Διοικητικό Συμ¬ 
βούλιο ύποχρεώνεται να δώσει σ’ αυτούς κατά τη Γενική 
Συνέλευση ή, αν προτιμά, πριν από αυτή σε εκπρόσωπό 
τους; πληροφορίες για την πορεία των εταιρικών υποθέσεων 
και της περιουσιακής κατάστασης της Εταιρείας. Το Διοι¬ 
κητικό Συμβούλιο μπορεί ν’ αρνηθεί την παροχή των ζη¬ 
τούμενων πληροφοριών για λόγο που αναγράφεται στα πρα¬ 
κτικά. . 

5. Στις περιπτώσεις του δεύτερου εδαφίου της παραγρά¬ 
φου 3 και της παραγράφου 4 τυχόν αμφισβήτηση για το 
βάσιμο της αιτιολογίας λύνει το -αρμόδιο Δικαστήριο της 
έδρας της Εταιρίας. 

6. Ύστερα από αίτηση μετόχων που εκπροσωπούν το 
ένα εικοστό (1/20) του καταβλημένου μετοχικού κεφα¬ 


λαίου η λήψη απόφασης για θέμα της ημερήσιας διάταξης 
της Γενικής Συνέλευσης γίνεται με ονομαστική κλήση. 

7. Στις περιπτώσεις των παραγράφων 1 ως και 4 του 
παρόντος άρθρου οι αιτούντες μέτοχοι οφείλουν να τηρούν 
κατατεθειμένες, σύμφωνα με το άρθρο 24 του παρόντος 
Καταστατικού, τις παρέχουσες σ’ αυτούς τα ανωτέρω δι¬ 
καιώματα μετοχές τους από τη χρονολογία της επίδοσης 
της αίτησής, τους μέχρι την ημέρα της συνεδρίασης της 
Γενικής Συνέλευσης. Στις περιπτώσεις της παραγράφου 5, 
η υποχρέωση τήρησης των μετόχων ισχύει μέχρι την έκ¬ 
δοση της απόφασης του αρμόδιου Δικαστηρίου. 

8. Μέτοχοι της Εταιρείας που εκπροσωπούν τουλάχι¬ 
στο το ένα εικοστό (1/20) του καταβλημένου μετοχικού 
κεφαλαίου έχουν δικαίωμα να ζητήσουν έλεγχο της Εταιρείας 
από το αρμόδιο Δικαστήριο της. έδρας της Εταιρείας. Ο 
έλεγχος διατάσσεται αν πιθανολογείται οτι με τις καταγγε- 
λόμενες πράξεις παραβιάζονται οι διατάξεις των Νόμων 
ή του παρόντος ή των αποφάσεων της Γενικής Συνέλευσης 
και υπό την προϋπόθεση οτι οι καταγγελόμενες πράξεις 
έγιναν σε χρόνο που δεν απέχει -περισσότερο από μια διε¬ 
τία από τη χρονολογία της έγκρισης του Ισολογισμού της 
χρήσης μέσα στην οποία έχουν γίνει. 

9. Μέτοχοι της Εταιρείας που εκπροσωπούν το ένα τρί¬ 
το (1/3) του καταβλημένου μετοχικού ■ κεφαλαίου δικαιού¬ 
νται να ζητήσουν από το κατά την προηγούμενη παράγραφο 
Δικαστήριο έλεγχο της Εταιρείας εφόσον από την όλη πο¬ 
ρεία των εταιρικών υποθέσεων γίνεται πιστευτό ότι η διοί¬ 
κηση των εταιρικών υποθέσεων δεν ασκείται όπως ε¬ 
πιβάλλει η σωστή και λογική διαχείριση. Η διάταξη αυτή 
δεν εφαρμόζεται όταν η αιτούσα μειοψηφία εκπροσωπείται 
στο Διοικητικό Συμβούλιο, της Εταιρείας. 

10. Στις περιπτώσεις των παραγράφων 8 και 9 του πα¬ 
ρόντος άρθρου, οι αιτούντες μέτοχοι οφείλουν να τηρούν κα¬ 
τατεθειμένες, σύμφωνα με το άρθρο 24 του παρόντος, τις 
παρέχουσες σ’ αυτούς τα ανωτέρω δικαιώματα μετοχές, 
μέχρι την έκδοση της.απόφασης του Δικαστηρίου και πά¬ 
ντως όχι λιγότερο από τριάντα (30) ημέρες από την υπο¬ 
βολή της σχετικής αίτησης. 

ΚΕΦΑΛΑΙΟ ΕΚΤΟ 

Ισολογισμός - Διανομή Κερδών. 

Άρθρο 34. 

Εταιρική Χρήση - Ισολογισμός 

1. Η εταιρική χρήση έχει διάρκεια δώδεκα μηνών, που 

αρχίζει την πρώτη (1) Ιανουάριου και λήγει στις τριαντα 
μία" (31) Δεκεμβρίου κάθε χρόνου. Κατ’ εξαίρεση η πρώτη 
εταιρική χρήση αρχίζει από τη νόμιμη σύσταση της Εται¬ 
ρείας και λήγει στις τριάντα μία Δεκεμβρίου 1986. ^ 

2. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφη της 
εταιρικής περιουσίας και καταρτίζει τον ετήσιο ισολογισμό, 
σύμφωνα με τις διατάξεις που ισχύουν. Ο Ισολογισμός υ¬ 
ποβάλλεται για έγκριση στην τακτική Γενική Συνέλευση 
και πρέπει να συνοδεύεται από επεξηγηματική έκθεση του 
Διοικητικού Συμβουλίου, στην οποία αναφερονται ολα τα 
ενεργητικά και παθητικά, καθώς και τα στοιχεία του λο¬ 
γαριασμού αποτελεσμάτων , όσο το δυνατό αναλυτικότερα 
και από την έκθεση των ελεγτών. 

3. Ο Ισολογισμός μαζί με το σχετικό πιστοποιητικό των 
Ορκωτών Λογιστών, δημοσιεύεονται είκοσι (20) ήμερες 
τουλάχιστο πριν από τη συνεδρίαση της συνέλευσης, σύμ¬ 
φωνα με τα οριζόμενα στο άρθρο 43, παράγραφος 10 του 
Κ.Ν. 2190/1920. 

4. Για να ληφθεί από τη Γενική Συνέλευση έγκυρα από¬ 
φαση για τον εγκεκριμένο από το Διοικητικό Συμβούλιο 
Ισολογισμό πρέπει αυτός να έχει Θεωρηθεί ειδικά απο ·. 
α) το Διευθύνοντα Σύμβουλο της Εταιρείας και β) το 
Διευθύνοντα το Λογιστήριο της Εταιρείας. Αν οποιοσδή¬ 
ποτε απ’ ’ αυτούς διαφωνεί για τον νόμιμό- τροπο- καταρτι- 

σης του Ισολογισμού πρέπει να εκθέσει στη Γενική Συνέ¬ 
λευση έγγραφα τις αντιρρήσεις του. 

Άρθρο 35. 

Κέρδη της Εταιρείας. 

1. Καθαρά κέρδη της Εταιρείας είναι αυτά που προκύ¬ 
πτουν αφού' αφαιρεθούν από τα ακαθάριστα κέρδη όλα τα 
έξοδα, οι ζημίες, οι νόμιμες αποσβέσεις και : κάθε άλλο 
εταιρικό βάρος. Τα κέρδη αυτά θα διανέμονται για : 

α. σχηματισμό του τακτικού αποθεματικού. 

β. αύξηση μετοχικού κεφαλαίου, που θα κατανέμεται 
αναλογικά στους μετόχους. 

γ. σχηματισμό έκτακτου αποθεματικού, αμοιβή των με¬ 
λών του Διοικητικού Συμβουλίου, διανομή στους υπαλλή¬ 
λους της Εταιρείας ή για οποιοδήποτε άλλο σκοπό που θα 
αποφασίζει η Γενική Συνέλευση. 

2. Η παροχή υπηρεσιών από την Εταιρεία στους μετό¬ 
χους της γίνεται βάσει ειδικού μειωμένου τιμολογίου που 
ορίζεται με απόφαση του Διοικητικού Συμβουλίου. 

ΚΕΦΑΛΑΙΟ ΕΒΔΟΜΟ 
Διάλυση - Εκκαθάριση 
Λόγοι λύσης της Εταιρείας 

1. Η Εταιρεία λύεται : α) Με την πάροδο του χρόνου 
της διάρκειάς της, β) Με απόφαση της Γενικής Συνέλευ¬ 
σης και γ) Με την κήρυξη της Εταιρείας σε κατάσταση 
πτώχευσης. 

2. Η συγκέντρωση όλων των μετοχών της Εταιρείας 
σε ένα πρόσωπο δεν αποτελεί λόγο λύσης της. 

Άρθρο 37. 

Απώλεια Κεφαλαίου 

Το Διοικητικό Συμβούλιο υποχρεώνεται να συγκαλέσει 
Γενική Συνέλευση για να αποφασίσει για τη διάλυση ή ό¬ 
χι της Εταιρείας, όταν η αξία του ενεργητικού της, κατά τη 
σύνταξη του Ισολογισμού μετά την αφαίρεση του παθητικού 
γίνει κατώτερη από το μισό του καταβλημένου μετοχικού 
κεφαλαίου. 

Άρθρο 38. 

Εκκαθάριση 

1. Με εξαίρεση την περίπτωση της πτώχευσης, την λύ¬ 
ση της Εταιρείας ακολουθεί η εκκαθάρισή της με τον ορι¬ 
σμό τριών (3) εκκαθαριστών, που. κατά τη διάρκεια της 
εκκαθάρισης ασκούν όλες τις αρμοδιότητες του Διοικητικού 
Συμβουλίου τις συναφείς προς τη διαδικασία και τον σκοπό 
της εκκαθάρισης, οι οποίες όμως μπορούν να περιορισθούν 
από τη Γενική Συνέλευση, προς τις αποφάσεις της οποίας 
υποχρεώνονται να συμμορφώνονται. Ό. διορισμός των εκ- 
καθαριστών συνεπάγεται αυτοδίκαια τήν . παύση τής εξου¬ 
σίας των μελών του .Διοικητικού Συμβουλίου. 

2. Οι διοριζόμενοι από τη Γενική Συνέλευση εκκαθαρι- 
ριστές οφείλουν με την ανάληψη των καθηκόντων τους να 
κάνουν απογραφήτης εταιρικής περιουσίας και να δημοσιεύ¬ 
σουν στον τύπο και στο Δελτίο Ανωνύμων Εταιρειών και 
Εταιρειών Περιωρισμένης Ευθύνης της Εφημερίδας της Κυ¬ 
βέρνησης Ισολογισμό, αντίτυπο του οποίου υποβάλλεται στην 
αρμόδιοα Εποπτεύουσα Αρχή. 

3. Την ίδια υποχρέωση έχουν οι εκκαθαριστές και κατά 
την λήξη της εκκαθάρισης. 

4. Η Γενική Συνέλευση των μετόχων διατηρεί όλα τα 
δικαιώματά της κατά τη διάρκεια της εκκαθάρισης. 

5. Οι λογαριασμοί της εκκαθάρισης εγκρίνονται από τη 
Γενική Συνέλευση των μετόχων, που αποφασίζει και για 
την απαλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στη Γενική Συνέλευση των 
μετόχων τα αποτελέσματα της εκκαθάρισης μαζί με έκ¬ 
θεση των αιτίων που παρεμπόδισαν την αποπεράτωση της 
εκκαθάρισης. 


ΚΕΦΑΛΑΙΟ. ΟΓΔΟΟ 
Τελικές διατάξεις 
Άρθρο 39. 

Κάλυψη μετοχικού κεφαλαίου. 

1. Το σύμφωνα με το άρθρο 5 του παρόντος κεφάλαιο 
της Εταιρείας, δραχμών εβδομήντα οκτώ εκατομμυρίων 
διακοσίων χιλάδων (78.200.000) θα καλυφθεί ως εξής ς 

α) Το Ελληνικό Δημόσιο (Υπουργείο Βιομηχανίας, Ε¬ 
νέργειας και Τεχνολογίας) λαμβάνει πεντακόσιες (500) με¬ 
τοχές ονομαστικής αξίας εκατό χιλιάδων δραχμών η κάθε 
μία. 

β) Η Δημόσια Επιχείρηση Ηλεκτρισμού (ΔΕΗ) λαμ¬ 
βάνει εκατό (100) μετοχές ονομαστικής αξίας εκατό χι¬ 
λιάδων δραχμών η κάθε μία. 

γ) Η Ανώνυμη Εταιρεία υπό την επωνυμία « Ελληνικά 
Σιδηροκράματα») ( ΕΛΣΐ) λαμβάνει εκατόν πενήντα (150) 
μετοχές ονομαστικής αξίας εκατό χιλιάδων δραχμών η κάθε 
μία. 

δ) Η Ανώνυμη 1 Εταιρεία υπό την επωνυμία « ΣΙΔΕΝΟΡ»» 
λαμβάνει δέκα (10) μετοχές ονομαστικής αξίας εκατό χι¬ 
λιάδων δραχμών η κάθε μία. 

ε) Η Ανώνυμη Εταιρεία υπό την επωνυμία «ΣΤΑΓΙΕΡ 
ΕΛΛΑΣ» ( 8ΤΕΥΕΒ ΗΕΕΕΑδ) λαμβάνει μία (1) μετοχή 
ονομαστικής αξίας εκατό χιλιάδων δραχμών. 

στ) Η Ανώνυμη Εταιρεία υπό την επωνυμία « Ελληνική 
Μεταλλευτική Μεταλλουργική Εταιρεία Λαυρίου») ( ΕΜΜΕΛ 
λαμβάνει τρεις (3) μετοχές ονομαστικής αξίας εκατό χι¬ 
λιάδων δραχμών η κάθε μία. · 

Επίσης η Ανώνυμη Εταιρεία « Ελληνικά Σιδηροκράματα») 
(ΕΛΣΙ) εισφέρει κατά χρήση σε όλη.τη-διάρκεια της Εται¬ 
ρείας, δηλ. μέχρι 31.12-2025, ακίνητό της, ευρισκόμενο 
στην περιοχή Τσιγγέλι Αλμυρού Νομού Μαγνησίας, εμβαδού 
έντεκα χιλιάδων εξακοσίων σαράντα ένα (11.641) τετρα¬ 
γωνικών μέτρων, η αξία χρήσης του οποίου ανέρχεται σε 
ένα εκατομμύριο επτακόσιες σαράντα· έξι χιλιάδες εκατόν 
πενήντα δραχμές (1.746.150) όπως αυτή προσδιορίσθηκε 
με την αριθμ. ΕΜ 1982/15.5.85 Έκθεση της Επιτροπής 
του άρθρου 9 του Κ.Ν. 2190/1920. 

Η ΕΛΣΙ έναντι της αξίας χρήσης του εισφερόμενου 
ακινήτου της λαμβάνει ακόμα δέκα οκτώ (18) μετοχές, 
ονομαστικής αξίας εκατό χιλιάδων (100.000) η κάθε μία 
υποχρεούμενη να συνεισφέρει επιπλέον σε μετρητά το' ποσό 
των πενήντα τριών χιλιάδων οκτακοσίων' πενήντα δραχμών 
(53.850). "ν' 

2. Το Διοικητικό Συμβούλιο οφείλει μέσα σε δύο μήνες 
από την σύσταση, της Εταιρείας, καθώς και από κάθε αύξηση 
του μετοχικού κεφαλαίου της, να πιστοποιεί σε. ειδική 
συνεδρίαση αν καταβλήθηκε το μετοχικό κεφάλαιο. Αντί¬ 
γραφο του συντασσόμενου σχετικού πρακτικού της πα¬ 
ραπάνω συνεδρίασης του Δ.Σ. υποβάλει ο Πρόεδρος στην 
αρμόδια εποπτεύουσα Αρχή. 

Άρθρο 40. ' . · 

Πρώτο Διοικητικό ■ Συμβούλιο 

Τα μέλη του πρώτου Διοικητικού Συμβουλίου της Εται¬ 
ρείας ορίζονται με απόφαση του Υπουργού Βιομηχανίας, 
Ενέργειας και Τεχνολογίας. Αυτό θα διοικήσει την Εταιρεία 
μέχρι την σύγκληση της πρώτης Γενικής Συνέλευσης που 
πρέπει να γίνει το αργότερο σ’ ένα εξάμηνο από· την λήξη 
της πρώτης εταιρικής χρήσης και τον ορισμό των νέων με¬ 
λών του Διοικητικού Συμβουλίου. 

Σε περίπτωση κατά την οποία κενωθεί για οπο’ιονδήποτε 
λόγο μια ή περισσότερες θέσεις προσωρινών συμβούλων η 
πλήρωσή τους για τον υπόλοιπο χρόνο θητείας γίνεται με 
απόφαση του Υπουργού Βιομηχανίας, Ενέργειας και Τεχνο¬ 
λογίας. Μέχρι τη συμπλήρωση των προσωρινών μελών 
του, το Διοικητικό Συμβούλιο νόμιμα συνέρχεται και απο¬ 
φασίζει εφόσον ο αριθμός των .υπολοίπων μελών του δεν 
έχει μειωθεί κάτω των τριών. 

Άρθρο 41. 

Ελεγκτές πρώτης εταιρικής χρήσης. 

Ελεγκτές για την πρώτη εταιρική χρήση που λήγει στις 
31 Δεκεμβρίου 1986, ορίζονται από το Σώμα Ορκωτών 
Λογιστών δύο μέλη ως τακτικά και ισάριθμοι αναπληρω¬ 
ματικοί τους με απόφαση του Υπουργού Βιομηχανίας, 
Ενέργειας και Τεχνολογίας. 

Στον Υπουργό Βιομηχανίας, Ενέργειας και Τεχνολογίας 
αναθέτουμε τη δημοσίευση και εκτέλεση · του παρόντος 
διατάγματος. 

Αθήνα, 20 Αυγούστου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ ΤΕΧΝΟΛΟΓΙΑΣ 

ΚΩΝΣΤΑΝΤΙΝΟΣ ΣΗΜΙΤΗΣ ΕΛΕΥΘΕΡΙΟΣ ΒΕΡΥΒΑΚΗΣ 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

- ( 2 ) 

Πράξη 117 της 16 Σεπτεμβρίου 1985 

Ανάκληση της 12/2.2.1971 πράξης του Υπουργικού Συμβου¬ 
λίου «περί παραχωρήσεως δωρεάν και κατά κυριότητα 

του ΒΚ 14 δημοσίου κτήματος Βόλου στο Δήμο Βόλου». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη : 

1. Τις διατάξεις του άρθρου 5 του Α.Ν. 1331/1949 «περ 1 
παραχωρήσεως ακινήτου του Δημοσίου και περί τροποποιή- 
σεώς διατάξεων τινων της νομοθεσίας περί δημοσίων κτη¬ 
μάτων». 

2. Τη 12/2.2.1971 πράξη του, με την οποία παραχωρή- 
θηκε Τμήμα του δημοσίου κτήματος Β.Κ. 14 Βόλου εκτά- 
σεως 91.435 τ.μ. στο Δήμο Βόλου για την ανέγερση σφα¬ 
γείων, φρουταγοράς και Αμαξοστασίου. 

3. Την 69/26.6.1985 αόφαση του Νομάρχη Μαγνησίας, 
με την οποία ζητείται η ανάκληση της παραχωρήσεως επειδή 
δεν εκπληρώθηκαν οι όροι που είχαν τεθεί με την ανωτέρω 
πράξη του Υπουργικού Συμβουλίου. 

4. Τη Β.820/558/4.9.1985 εισήγηση του Αναπληρωτή 
Υπουργού Οικονομικών, για ανάκληση της ανωτέρω πρά¬ 
ξης, αποφασίζει. 

Ανακαλεί την 12/2.2.1971 πράξη του Υπουργικού Συμ¬ 
βουλίου με την οποία παραχωρήθηκε δωρεάν και κατά 
κυριότητα στο Δήμο Βόλου, τμήμα του Β.Κ. 14 δημοσίου 
κτήματος έκτασης 91.435 μ2, που βρίσκεται στη θέση 
«Μπουρμπουλήθρα» πεδίο Άρεως Βόλου, επεεδή δεν εκπλη¬ 
ρώθηκαν οι όροι που είχαν τεθεί με την ανακαλούμενη πρά¬ 
ξη του. 


Η πράξη αυτή να δημοσιευθεί στην Εφημερίδα της 
Κυβερνήσεως. 

Το Υπουργικό Συμβούλιο 
Ο Πρόεδρος 

Ο Αντιπρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΚΩΣΤΑΣ ΖΩΡΑΣ 


Πράξη 118 της 26 Σεπτεμβρίου 1985 

Έγκριση σύναψης μακροπρόθεσμης δανειακής σύμβασης 
μεταξύ Δημοσίας Επιχειρήσεως Ηλεκτρισμού και Τα¬ 
χυδρομικού Ταμιευτηρίου ύψους δρχ. 5.700 εκατομμυ¬ 
ρίων, για την κάλυψη αναγκών του προγράμματος της 

έτους 1985. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη : 

1. Τις διατάξεις της παρ. 3 του άρθρου 3 του Ν. 1468/ 

1950 «περί ιδρύσεως Δημοσίας Επιχειρήσεως Ηλεκτρισμού» 
όπως αυτή αντικαταστάθηκε από το άρθρο 3 του Α.. Ν 1672/ 

1951 που κυρώθηκε με το Ν. 2113 /1952. 

2. Την απόφαση της Επιτροπής Νομισματικών και 
Πιστωτικών θεμάτων της Τράπεζας της Ελλάδος 252/2/ 
5.7.85. 

3. Το έγγραφο του Ταχυδρομικού Ταμιευτηρίου αριθ. 
27411/361/3.9.1985. 

4. Την εισήγηση του Υπουργού Βιομηχαναίας Ενέργειας 
και Τεχνολογίας 31385/Φ44/48/25.9.85 περί παροχής εγκρί- 
σεως συνάψεως του ως άνω μακροπρόθεσμου δανείου της 
ΔΕΗ ύψους 5.700 εκατομμυρίων, αποφασίζει : 

Εγκρίνει τη σύναψη μακροπρόθεσμης δανειακής συμ- 
βάσεως ύψους δρχ. 5.700 εκατομ. μεταξύ της ΔΕΗ και 
του Ταχυδρομικού Ταμιευτηρίου, για την εξόφληση υπο- 
χρεώσεών της από τοκοχρεολύσια εξωτερικού λήξεως 
μέχρι 31.10.85, σύμφωνα με την απόφαση της Επιτροπής 
Νομισματικών και Πιστωτικών θεμάτων της Τράπεζας 
της Ελλάδας αριθ. 252/2/5.7.85 και με τους όρους που δια- 
λααβάνονται στο έγγραφο του Ταχυδρομικού Ταμιευτηρίου 

αριθ. 27411/361/3.9.85. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Το Υπουργικό Συμβούλιο 
Ο Πρόεδρος 

Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΚΩΣΤΑΣ ΖΩΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



